EFE 99604 Street Scene Stack Of Bricks OO Gauge (3 Stacks Per Pack) - £3.12 - A great range of from Peters Spares Model Railways
Peters Spares Model Railways - Sun Jun 07 01:50:51 BST 2020 [web3] ‘Sussex Royal’ dalk binnekort nie meer so koninklik | Maroela Media
Koningin Elizabeth het glo nie toestemming gegee dat die woord “royal” voortaan in die egpaar se handelsmerk gebruik mag word nie. (Foto: Matt Dunham/AP)
Brittanje se prins Harry en sy vrou, Meghan, breek op 31 Maart amptelik weg van die koninklike familie, het die paartjie se kantoor Woensdag gesê.
Die aankondiging kom terwyl Buckingham-paleis glo nog besluit oor of die twee voortaan die handelsmerk Sussex Royal mag gebruik, nadat hulle vroeër aangekondig het dat hulle nie meer as koninklikes wil werk nie.
Harry en sy Amerikaanse aktrisevrou het reeds duisende ponde bestee aan dié handelsmerk, asook aan ŉ splinternuwe webwerf wat hulle gewilde Instagram-rekening aanvul, het die Britse Mailonline berig.
Volgens Mailonline het koningin Elizabeth egter reeds besluit dat die twee nié toegelaat gaan word om die woord “royal” meer in hul handelsmerk te gebruik nie. Daar was nog geen amptelike aankondiging daaroor nie.
Harry en Meghan het reeds met die proses begin om Sussex Royal as ŉ internasionale handelsmerk vir items soos klere, skryfbehoeftes, boeke en leermateriaal te registreer en het ywerig gewerk om hulle nuwe liefdadigheidsorganisasie, Sussex Royal, The Foundation of the Duke and Duchess of Sussex, op die been te bring.
Prins Harry en sy vrou, Meghan. (Foto: Frank Augstein, AP)
Mailonline berig dié handelsmerk is nou waarskynlik van die baan en die twee sal nuwe planne vir hulle handelsmerk moet beraam.
Die egpaar het ŉ jaar gelede begin om die Sussex Royal-handelsmerk te gebruik nadat hulle weggebreek het van prins William en sy vrou, Kate, se huishouding.
Nagenoeg 11,2 miljoen mense volg @sussexroyal op Instagram, naastenby dieselfde getal volgelinge as diegene wat die hertog en hertogin van Cambridge volg.
Die hertog en hertogin van Sussex. (Foto: Dominic Lipinski/AP)
Die prins en sy vrou het verlede maand aangekondig hulle stap weg van die meeste van hul koninklike pligte en wil finansieel onafhanklik word. Die egpaar en hulle seuntjie, Archie, sal na verwagting voortaan hulle tyd tussen Kanada en Engeland verdeel.
Nadat koningin Elizabeth ingestem het tot dié stap, was dit nogtans duidelik dat die gebruik van die Sussex Royal-titel steeds oorweeg moet word.
Daar sal waarskynlik ŉ amptelike aankondiging oor ŉ besluit wees wanneer die egpaar se nuwe liefdadigheidsorganisasie bekend gestel word.
Harry en Meghan gebruik reeds nie meer die titels van Sy en Haar Koninklike Hoogheid nie, maar behou dit wel. Dit laat die deur oop vir die paartjie, sou hulle besluit om later na die koninklike laer terug te keer. Harry se oorlede ma, Diana, is van dié titel gestroop nadat sy en prins Charles geskei is.
Die twee se laaste amptelike pligte gaan na verwagting op 9 Maart wees en hulle kantoor by Buckinghampaleis sal van April gesluit wees. Hulle sal steeds ŉ huis in Engeland, naby Windsorkasteel, behou.
Bronne: Mailonline, AP
Twee sterf op Japanse skip met koronavirus
Ja, so het sy nou die prins ‘n padda gemaak.
Jy moet ingeteken wees om te stem12-1Jy moet ingeteken wees om te stem
Ek wonder darem tog. Bloed is dikker as water. Tant Liesbet sal seker vir Herry so ietsie stuur elke maand. Die vrou weet ek nie van nie. Dit is mos die ou gesegde, grond kan jy koop, maar agtergrond nie.
Wat Megan wil he kry Megan.
Sy het n prins gekry , en nou kan sy nie geld maak op die HRH soos sy beplan het nie.
Haar pa was altyd reg oor haar en almal het hom as die sondebok uitgemaak.
As hulle die pad wil vat, laat hulle begaan. Dit klink net of hulle so paar dingetjies wil behou, die agterdeur oop hou.
Die voordele is steeds groot en as dit nie werk nie…..wel..
Ou Charlie het ook al dramas gehad, Diana, die nuwe anti, die kinders…..iesh!!
Nou waar het julle gesien dat sy hom beinvloed het en nie andersom nie? As ek hy was sou ek ook wou wegkom. Moenie kritiek lewer en oordeel oor goed waarvan julle net deels inligting het nie. Aannames is ‘n gevaarlike ding. En buitendien, wat maak dit saak – dis hulle lewe
Jy moet ingeteken wees om te stem5-10Jy moet ingeteken wees om te stem